Ungmenni hvött til þátttöku í Björgunarfélagi Akraness Unglingadeildin Arnes er starfandi hópur innan Björgunarfélags Akraness fyrir krakka í 9. og 10. bekk . „ Við erum að hefja starfsemi á ný eftir sumarið og verða fundir á sömu tímum og venjan hefur verið , eða á sunnudagskvöldum klukkan 20:00 . Fyrsti fundur vetrarins verður sunnudaginn 8. september í húsi Björgunarfélags Akraness , K2 , við Kalmansvelli 2 . Fyrsti fundurinn verður á léttu nótunum og verður starfsemi félagsins kynnt ásamt því að eldri og starfandi félagar munu verða á staðnum . Krakkar fæddir 1998 og 1999 eru velkomin á þennan fund til þess að kynna sér starfið og sjá hvernig dagskrá vetrarins er . Björgunarfélag Akraness mun hefja nýliðastarfið að nýju þriðjudaginn 10. september og er mæting í K2 kl 20:00 . Á fundinum verður létt dagskrá til að koma vetrinum í gang og verða drög að komandi vetri lögð fyrir hópinn . " Við vonumst til að sjá sem flesta og eru nýjir og áhugasamir sérstaklega velkomnir að kynna sér starfsemina . Nýliðastarf er fyrir fólk sem er fætt árið 1997 og upp úr , " segir í tilkynningu frá BA .